stanford-oval/wikipedia huggingface dataset:
Antti Autio

| Antti Autio |
| --- | --- |
 Antti Autio esiintymässä Helsingissä juhannuksena 2023
Henkilötiedot
Syntynyt: 26. huhtikuuta 1990 (ikä 34)
Muusikko
Laulukielet:  suomi
Aktiivisena:  2010–
Soittimet:  kitara, laulu, basso
Levy-yhtiöt:  Johanna Kustannus (2014–2016) Rapu Records (2016–2018) Soit Se Silti (2018-)
  [ Muokkaa Wikidatassa ] [ ohje ]  
Antti Autio (s. 26. huhtikuuta 1990) on suomalainen laulaja-lauluntekijä, muusikko ja näyttelijä . Autio julkaisee musiikkia yhtyeensä kanssa omalla nimellään. Hän säveltää ja sanoittaa kappaleensa itse.
Autio on koulutukseltaan teatteritaiteen maisteri ja valmistunut Nätyltä Tampereen yliopiston teatterityön tutkinto-ohjelmasta vuonna 2016. Autio on näytellyt muun muassa Teatteri Takomossa, Kolmas Tila -ryhmässä sekä Meriteatterissa. Autio on ollut monessa näyttelemässään produktiossa myös säveltämässä esityksen musiikkia.
Autio julkaisi Minä tuon mukanani sateet -debyyttialbuminsa 14. helmikuuta 2017. Albumin on tuottanut Antti Lehtinen, äänittänyt ja miksannut Oona Kapari sekä masteroinut Pauli Saastamoinen. Levy on äänitetty Finnvoxin studiolla. Antti Autio -yhtyeessä soittavat Aution lisäksi Ella Rosenlund, Erik Michelsen, Joel Parvamo sekä Joska Saarinen .
Aution aiemmassa kokoonpanossa Antti Autio Trio soittivat Severi Lajunen, Erik Michelsen sekä Joska Saarinen. Yhtye julkaisi yhden Vieraita kankaita -EP:n Sumuinen gorilla -levymerkillä vuonna 2012.
Aution vuonna 2024 ilmestynyt neljäs albumi se on yhteisteos taidemaalari Raana Lehtisen kanssa, joka maalasi albumin kansitaidetta varten öljymaalauksen Sarastus ja albumin kaikki kappaleet ovat saaneet ideansa tuosta maalauksesta.
Aution isä on näyttelijä Risto Autio, joka tunnetaan kansanedustajana ja Kotikatu-tv-sarjan Hanneksena. Autiolla on kolme vanhempaa siskoa.
Diskografia > Albumit

Minä tuon mukanani sateet (2017), Rapu Records
Pihalla tuulee taas (2019), Soit Se Silti
Kaikki talot huojuu (2022), Soit Se Silti
Täällä sinua kaivataan (2024), Soit Se Silti
Diskografia > EP:t

Vieraita kankaita (2012), Sumuinen gorilla
Diskografia > Singlet

Merkit (2015), Johanna Kustannus
Minä tuon mukanani sateet (2016), Rapu Records
Haikara (2017), Rapu Records
Tehty Sinulle (2018), Soit Se Silti
Kallio (2018), Soit Se Silti
Mustaa (2019), Soit Se Silti
Liikaa (2019), Soit Se Silti
Pihkassa (2021), Soit Se Silti
Kaunein sana maailmassa (2021), Soit Se Silti
Diskografia > Musiikkivideot

Merkit (2015) ohj. Vilja Autiokyrö
Minä tuon mukanani sateet (2016) ohj. Vilja Autiokyrö
Kivi (2017) ohj. Vilja Autiokyrö
Kallio (2018)
Kaunein sana maailmassa (2022)
Hukkasin sut (2022)
Aiheesta muualla

Kuvia tai muita tiedostoja aiheesta Antti Autio Wikimedia Commonsissa
Viralliset kotisivut
Katie Price

Katie Price vuonna 2024
Katie Price (syntymänimeltään Katrina Amy Alexandria Alexis Infield; s. 22. toukokuuta 1978 Brighton, Iso-Britannia) on brittiläinen julkisuuden henkilö. Hänet tunnettiin erityisesti uransa alkupuolella esiintymisnimellä Jordan, jonka hän kuitenkin jätti myöhemmin lopetettuaan glamourmallina toimimisen. Hän on työskennellyt myös laulajana (levytys ex-miehensä Peter Andrén kanssa) ja on muutoinkin tunnettu televisiopersoona.
Pricellä on myös kokemusta liike-elämän saralta. Hän on kirjoittanut novelleja, omaelämäkerrallisia teoksia, kaksi lastenkirjasarjaa ja muotikirjan. Hän on myös lanseerannut vaatemallistoja: ratsastusasusteita sekä vauvojen vaatteita. Lisäksi hänen nimellään on lanseerattu kosmetiikkatuotteita kuten kaksi hajuvettä ja hiustenhoitotuotteita.
Tausta

Katie Price syntyi Brightonissa, Englannissa vuonna 1978. Hänen vanhempansa erosivat Katien ollessa 4-vuotias isän jätettyä perheen. Myöhemmin Katie otti sukunimekseen Price hänen äitinsä mentyä naimisiin rakennusmies Paul Pricen kanssa. Hänellä on myös isoveli Daniel ja siskopuoli Sophie Price. Hän alkoi käyttää nimeä Jordan saatuaan kuvauksissa neuvon, että Jordan olisi parempi nimi kuin hänen alkuperäinen nimensä.
Ura > Malliura

Katie Pricen ura alkoi hänen lähetettyään kuviaan lontoolaiseen mallitoimistoon, joka – hänen yllätyksekseen – kutsui hänet kuvaukseen ja keskustelemaan urastaan. Vuosien aikana hän toimi yläosattomissa kuvissa muun muassa The Sunin kolmosaukeamalla ja otti käyttöönsä taiteilijanimen Jordan. Hänen vakiinnutettuaan uransa mallina hän ei kuitenkaan ollut tyytyväinen ulkonäköönsä vaan päätti hankkia rintaimplantit perheensä vastustuksesta huolimatta. Hänen kuppikokonsa kasvoi B:stä kokoon F. Vuonna 2014 hän jälleen uudella leikkauksella pienennytti rintansa takaisin C-kuppikokoon.
Ura > Politiikka

Katie Price oli ehdokkaana Stretfordissa ja Urmstonissa Britannian vuoden 2001 parlamenttivaaleissa. Hänen päämääränään oli tuoda hauskuutta tylsiin vaaleihin, ja hän lupaili ilmaisia rintaimplantteja, uusia nudistirantoja ja pysäköintiisakkojen poistamista. Hän sai 713 ääntä eli 1,8 % äänien kokonaismäärästä.
Ura > Televisio

Jordan halusi laajentaa repertuaariaan televisionäyttelijäksi. Hän päätti koe-esiintyä Baywatchia varten vuonna 1998 ja näytteli Dream Team -nimisessä sarjassa yhden jakson verran omana itsenään, mutta vasta tosi-tv teki hänet tunnetummaksi. Jordan esiintyi vuonna 2004 sarjassa I'm Celebrity... Get me out of here! (Pelastakaa julkut), jossa hän niin ikään tapasi nykyisen ex-miehensä Peter Andrén.
Tämän lisäksi Jordan on esiintynyt monessa dokumentissa kuten Jordan: Living With a dream (Channel 4), Jordan: The Truth About Me, Jordan: Model Mum, Jordan: You Don't Even Know Me (BBC Choice), Jordan Gets Even (Five) ja sarjassa When Jordan Met Peter (ITV), Jordan & Peter: Laid Bare (ITV2), Jordan & Peter: Marriage and Mayhem (ITV2) sekä the Katie & Peter-sarjassa, joka sisälsi kaudet Katie & Peter: The Next Chapter ja Katie & Peter: The Baby Diaries. Katie & Peter -sarjaa näytettiin Suomessa nimellä Jordan: Povipommin päiväkirja.
Ura > Kirjailijaura

Katie on julkaissut yhteensä yhdeksän kirjaa, joista kolme on omaelämänkertoja. Näiden kirjojen lisäksi hän on myös kirjoittanut yhdeksäntoista lastenkirjaa. Katie kirjoittaa säännöllisesti kolumnia OK!-lehdelle.
Being Jordan (2004)
Jordan: A Whole New World (2006)
Angel (2006)
Crystal (2007)
Katie Price's Perfect Ponies (2007)
Jordan: Pushed to the Limit (2008)
Angel Uncovered (2008)
Katie Price's Mermaids and Pirates (2008)
Sapphire (2009)
Ura > Konkurssi

Price asetettiin marraskuussa 2019 Ison-Britannian tuomioistuimessa konkurssiin. Hän on tuhlannut noin 50 miljoonan euron omaisuutensa ja velkojat vaativat häneltä liki miljoonan euron saatavia. Hänen olisi pitänyt maksaa velkojilleen vähintään 14 000 euroa kuussa. Konkurssissa pesänhoitaja ottaa kokonaan haltuunsa Pricen jäljellä olevat varat ja omaisuuden.
Yksityiselämä

Price synnytti esikoispoikansa toukokuussa 2002, poikaystävälleen Dwight Yorkelle. Suhde päättyi pian lapsen syntymän jälkeen. Harveyksi nimetyn lapsen todettiin olevan sokea, hermostollisen poikkeaman (septo-optinen-dysplasia) vuoksi. Kasvaessaan Harveylla todettiin myös Prader-Willin oireyhtymä (PWS). Price on kärsinyt synnytyksen jälkeisestä masennuksesta, jota hän on pyrkinyt käsittelemään terapian avulla. Hän sairasti myös syöpää, jonka selätti vuonna 2003.
Pricella ja Peter Andrélla on kaksi lasta, vuonna 2005 syntynyt Princess-niminen tyttö ja vuonna 2007 syntynyt Junior-niminen poika. Jordan sai keskenmenon heinäkuussa 2006. Hän sai myös toisen keskenmenon vuonna 2009 vain kuukautta ennen kuin pari erosi.
Heinäkuussa 2009 Price alkoi seurustella vapaaottelijan ja entisen Hollyoaks-näyttelijän Alex Reidin kanssa. Helmikuussa 2010 pari vihittiin yksityisseremoniassa lasvegasilaisen Wynn Hotelin kappelissa. He erosivat tammikuussa 2011, vain 11 kuukauden avioliiton jälkeen.
Vuonna 2013 Price meni naimisiin strippari Kieran Haylerin kanssa. Heillä on kaksi lasta: poika Jett Riviera, joka syntyi keisarinleikkauksella elokuussa 2013, ja vuonna 2014 syntynyt Bunny-niminen tytär.
Price loukkaantui vuoden 2020 heinäkuussa Turkissa hypätessään alas kiipeilyseinältä murtaen kummatkin kantapäänsä, joutui leikkaukseen ja olemaan molemmat jalat kipsattuina useita kuukausia.
Plastiikkakirurgia

Katie Price on tehnyt monia muokkauksia ulkonäköönsä, joista tunnetuin ovat rintaimplantit. Hän on niin ikään ottanut botox-ruiskeita (huolimatta neulapelostaan), laitattanut kuoret hampaisiinsa ja tehnyt muitakin ulkonäkömuutoksia. Merkittävää on, että Jordan ei ole pyrkinyt salailemaan näitä muutoksia, vaan on jopa sallinut kameran kuvata tapahtumia sarjassa Jordan: Povipommin päiväkirja, jossa perheen arkea kuvataan.
Albumit

A Whole New World
Julkaistu: 27. maaliskuuta 2006
Levy-yhtiö: Sony BMG
Ison-Britannian albumilistan sijoitus: #20
Isossa-Britanniassa tehtyjä kopioita: 100,000
Myynti: Kultaa myynyt levy
Musiikkiesitykset

"When I Fall In Love", Westlifen She's The One spesiaalissa ITV:llä (18. joulukuuta 2004)
"Not Just Anybody", livenä GMTV (25. helmikuuta 2005)
"Not Just Anybody, BBC1 Making Your Mind Up (5. maaliskuuta 2005)
"A Whole New World" (Peter Andrén kanssa), Children in Need (18. marraskuuta 2005)
"A Whole New World" (Peter Andrén kanssa), The Royal Variety Performance (2006)
"The Best Things in Life Are Free" (Peter Andrén kanssa), Children in Need (17. marraskuuta 2006)
Palkinnot

2007 - Cosmopolitanin "Vuoden nainen"
2007 - Grattanin nimeämä "Vuoden julkkisäiti"
Aiheesta muualla

Kuvia tai muita tiedostoja aiheesta Katie Price Wikimedia Commonsissa
Katie Pricen viralliset sivut
Patricia Hayes

| Patricia Hayes> Henkilötiedot |
| --- | --- |
Syntynyt: 22. joulukuuta 1909 Lontoo
Kuollut: 19. syyskuuta 1998 (88 vuotta) Puttenham
Ammatti:  näyttelijä
Puoliso:  Valentine Brooke (1939–1951)
Näyttelijä
Aktiivisena:  1938–1996
Aiheesta muualla
IMDb 
Elonet
Patricia Lawlor Hayes (s. 22. joulukuuta 1909 – 19. syyskuuta 1998) OBE, oli englantilainen näyttelijä, joka on esiintyi pitkällä urallaan niin teatterissa, elokuvissa kuin televisiossakin. Hän opiskeli Royal Academy of Dramatic Art -teatterikoulussa.
Yksityiselämä

Hän oli naimisissa Valentine Brooken kanssa, ja heidän lapsensa ovat kaikki viihdealalla, poika Richard O'Callaghan ja tytär Gemma Brooks ovat näyttelijöitä ja toinen tytär Teresa Jennings on oopperalaulaja.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1951 | Puuttuva rengas | The Enforcer | teini |
| 1960 | Sukupuolten sota | The Battle of the Sexes | Jeannie Macdougall |
| 1962 | Tapa tai taputa | Kill or Cure | Lily |
| 1962 | Sodan varjossa | Reach for Glory | rouva Freeman |
| 1969 | Heironymus – seksipirtelö | Can Heironymus Merkin Ever Forget Mercy Humppe and Find True Happiness? | isoäiti |
| 1970 | Pelon äänet | Fragment of Fear | rouva Baird |
| 1979 | Vilja viheriöi | The Corn Is Green | Rouva Watty |
| 1984 | Päättymätön tarina | The NeverEnding Story | Urgl |
| 1988 | Kala nimeltä Wanda | A Fish Called Wanda | rouva Coady |
| 1988 | Willow – suuri seikkailu | Willow | Fin Raziel |
| 1992 | Äkkikuolema | Blue Ice | vanha nainen |
| 1995 | Keinottelijat | The Steal | rouva Fawkes |
| 2002 | Crime and Punishment  | Преступление и наказание | Aljona Ivanovna |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1957–1968 | The Benny Hill Show | The Benny Hill Show | Useita rooleja | 15 jaksoa |
| 1971–1972 | The Last of the Baskets | The Last of the Baskets | Alfreda Basket | 13 jaksoa |
| 1983 | The Witches and the Grinnygog | The Witches and the Grinnygog | Neiti Bendybones | 4 jaksoa |
| 1983 | Mummi | Gran | Kertoja | 13 jaksoa |
| 1993 | Lovejoy | Lovejoy | Lady Alfreston | 1 jakso |
| 1995 | Sydämen asialla | Heartbeat | Flo | 1 jakso |
| 1995 | The Tomorrow People | The Tomorrow People | Felicity Triplett | 5 jaksoa |
Aiheesta muualla

Patricia Hayes Elonetissä.
Patricia Hayes Internet Movie Databasessa. (englanniksi)
Huta Podłysica

| Huta Podłysica |
| --- | --- |

 fiHuta Podłysica 
 50°51′32″N, 20°59′13″E 
Väestö
Väkiluku (2011):  653
Huta Podłysica on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Bielinyn kunnan hallintokeskuksesta, Bielinyn kylästä. Huta Podłysicassa asui vuoden 2011 väestönlaskennan mukaan 653 henkilöä.
Käännös suomeksi
Saipaninkerttunen

| Saipaninkerttunen |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Ruokokerttuset Acrocephalus
Laji::  hiwae
Kaksiosainen nimi
 Acrocephalus hiwae  (Yamashina, 1942) 

Katso myös
   Saipaninkerttunen Wikispeciesissä   Saipaninkerttunen Commonsissa 
Infobox OKVirheellinen NIMI-arvoVirheellinen IUCN-arvo: 
Saipaninkerttunen (Acrocephalus hiwae) on kerttusiin kuuluva lintulaji. Lajia tavataan uhanalaisena Pohjois-Mariaaneilta.
Koko ja ulkonäkö

Saipaninkerttunen on heimonsa lajiksi kookas: se voi kasvaa noin 18 cm pitkäksi. Sukupuolet muistuttavat toisiaan ulkonäöltään. Saipaninkerttusen pää, selkä ja siivet ovat väriltään kellanruskeat ja päässä on keltainen silmäkulmajuova. Linnun nokka on hyvin pitkä. Saipaninkerttusen rinta ja vatsa ovat vaalean keltaiset.
Levinneisyys ja elinympäristö

Saipaninkerttusta tavataan Alamaganin ja Saipanin saarilta Pohjois-Mariaaneilta. Lajin elinympäristöä ovat kosteikot, niittyjen pensaikot ja avoimet metsät. Saipaninkerttunen luokitellaan äärimmäisen uhanalaiseksi ja kannan kooksi arvioidaan 2 200–3 300 yksilöä. Suurin uhka kannalle on elinympäristön häviäminen maatalousmaaksi muuttamisen ja karjan laiduntamisen vuoksi. Myös lintuja tai niiden munia saalistavat vieraslajit kuten kissat, käärmeet ja rotat ovat uhka.
Huta Nowa

Huta Nowa voi tarkoittaa ainakin seuraavia paikkoja:
Huta Nowa, Puolan kylä Ala-Karpatian voivodikunnassa
Huta Nowa, Puolan kylä Masovian voivodikunnassa
Huta Nowa, Puolan kylä Świętokrzyskien voivodikunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Huta Nowa”, voi hakea sivunnimihaulla, laajalla sivunnimihaulla tai tekstihaulla.
Bieliny (kylä Świętokrzyskien voivodikunnassa)

| Bieliny |
| --- | --- |

 fiBieliny 
 50°50′56″N, 20°56′13″E 
Väestö
Väkiluku (2011):  2 569
Bieliny on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Se on Bielinyn kunnan hallintokeskus. Kylässä asui vuoden 2011 väestönlaskennan mukaan 2 569 henkilöä.
Käännös suomeksi
Sonja Vectomov

| Sonja Vectomov> Soňa Večtomová |
| --- | --- |
 Vectomov vuonna 2016
Henkilötiedot
Syntynyt: 21. toukokuuta 1979 (ikä 45)
Kansalaisuus:   Tšekki  Suomi
Ammatti:  muusikko, filantrooppi, säveltäjä, musiikkipedagogi
Puoliso:  David Woodard
Sukulaiset:  Sonja Vectomov, äiti
Muusikko
Laulukielet:  englanti
Tyylilajit:  elektroninen musiikki, klassinen
Soittimet:  laulu, piano, viulu, syntetisaattori
Aiheesta muualla
Kotisivut
  [ Muokkaa Wikidatassa ] [ ohje ]  
Sonja Vectomov (s. 21. toukokuuta 1979) on tšekkiläis-suomalainen elektronisen musiikin artisti ja säveltäjä. Hänen perheensä juuret ulottuvat syvälle klassisen musiikin maailmaan. Vectomov on naimisissa yhdysvaltalaisen kirjailijan ja kapellimestarin, David Woodardin kanssa. Kitaristi Vladimír Večtomov ja kuvanveistäjä Sonja Vectomov ovat Sonja Vectomovin vanhempia.
Koulutus

Vectomov opiskeli Norwichin taideyliopistossa ja valmistui humanististen tieteiden kandidaatiksi (Bachelor of Arts with Honours) vuonna 2005.
Ura

Vectomovin musikaaliset kokeilut alkoivat Suomessa 1980-luvulla musique concrète projekteilla, kotona äänitetyillä nauhoilla, esiintymisillä kiertueilla neljän vuoden ajan lapsikuoro Vox Aurean kanssa Kari Ala-Pölläsen johdolla sekä viulun- sekä pianonsoiton opiskelulla Jyväskylän musiikkiopistossa, jossa myös Vectomovin isä Vladimír Večtomov opetti klassista kitaraa. Vectomovin säveltäjäisoisä, Ivan Večtomov, toimi sellistinä Tšekin filharmonisessa orkesterissa 22 vuoden ajan. Sellisti Saša Večtomov on Sonja Vectomovin setä.
Vectomov muutti Prahaan 1990-luvun puolivälissä ottaakseen ykkösviulun paikan Mirko Škampan johtamassa Pražský studentský orchestr -orkesterissa. Samanaikaisesti Vectomov seurasi aktiivisesti elektronisen musiikin kehitystä Suomessa ja Englannissa.
Sooloartistina Vectomovin konsertit muuttuvat ajoittain osaksi taideinstallaatiota, esimerkiksi konserttitilan muodonmuutos salongiksi. Vectomovin musiikkillisia vaikutteita ovat mm. Conlon Nancarrow ja David Byrne.
Lamprophrenia

Vectomovin kokeellisen debyyttialbumin nimi perustuu hänen itse keksimäänsä uudissanaan, jossa Vectomov yhdistelee uuslatinan ja kreikan kielen sanoja lampron (kirkas) ja frenia (mieli). Levy sisältää elektronisia sävellyksiä vokaalien kera, mitä on arvosteltu musiikillisesti ennaltaanarvaamattomaksi, sekä ”täydeksi odottamattomia käänteitä”.
Ensimmäinen single ”Two in One”, jonka musiikkivideon ohjasi Mika Johnson ja jossa esiintyy ballerinalegenda Jana Andrsová, ”kertoo tarinan kuolemasta ja transfiguraatiosta, lajien välisestä karmasta, sekä kasvien tietoisuudesta—tämä Lamprophrenian esikois-single muodostuu pulssimaisista syntetisaattorirytmeistä, viuluista, violasta, harmonikasta, mandoliinista sekä Vectomovin monitasoisesta äänestä."
Muuta

Kuten molemmat vanhempansa, Vectomov on myös pedagogi. Hän on kehittänyt musiikki workshoppeja työskennellessään erityisoppilaiden sekä vähempiosaisten romanilasten parissa Kutná Horassa Tšekissä.
Vectomov tekee cameon Andrea Culkován vuonna 2016 julkaistussa dokumenttielokuvassa H*art On, joka kuvaa lähes tuntemattomaksi jäänyttä 1900-luvun alun kirjailijaa Milada Součková, sekä tämän aviomiestä, Devětsil-ajan taidemaalari Zdeněk Rykriä.
Aiheesta muualla

Kuvia tai muita tiedostoja aiheesta Sonja Vectomov Wikimedia Commonsissa
Uneventful Records, Sonja Vectomov
Sonja Vectomov, "Two in One" (YouTube), 2016, 3:34 min.
sonjavectomov.org
1478

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

14. tammikuuta - Novgorod antautui Moskovan ruhtinaskunnalle.
26. huhtikuuta – Pazzi-salaliitto Lorenzo ja Giuliano de' Medicin murhaamiseksi Firenzen tuomiokirkossa messun aikaan.
Espanjan inkvisitio perustettiin.
Syntyneitä

7. maaliskuuta – Thomas More, englantilainen lakimies, kirjailija, poliitikko, filosofi ja pyhimys, Utopian kirjoittaja (k. 1535)
27. huhtikuuta – Galeazzo Florimonte, italialainen katolinen piispa (k. 1567)
26. toukokuuta – Klemens VII, alk. Giulio de' Medici, paavi 1523–1534 (k. 1534)
8. heinäkuuta – Gian Giorgio Trissino, italialainen kirjailija (k. 1550)
22. heinäkuuta – Filip Komea, Burgundin herttua ja ensimmäinen Habsburg-sukuun kuulunut Kastilian kuningas (k. 1506)
6. joulukuuta – Baldassare Castiglione, italialainen kreivi, valtiomies ja kirjailija (k. 1529)
Wolfgang Capito, saksalainen uskonpuhdistaja (k. 1541)
Girolamo Fracastoro, italialainen lääkäri ja runoilija (k. 1553)
Kuolleita

6. tammikuuta – Uzun Hassan, Ak Koyunlua hallinnut turkmeenijohtaja
26. huhtikuuta – Giuliano de’ Medici, firenzeläinen poliittinen vaikuttaja, Piero di Cosimo de’ Medicin poika (murhattiin) (s. 1453)
26. huhtikuuta – Francesco de’ Pazzi, firenzeläinen aatelismies, toinen Pazzi-salaliiton johtajista (s. 1444)
26. huhtikuuta – Francesco Salviati, italialainen katolinen arkkipiispa ja Pazzi-salaliiton jäsen (s. 1443)
12. kesäkuuta – Ludovico III Gonzaga, Mantovan markiisi ja kondottieeri (s. 1414)
23. elokuuta – Johannes Pullois, flaamilainen säveltäjä (s. 1420)
Francesco del Cossa, italialainen taidemaalari (s. 1436)
Hapen kiertokulku

Hapen määrän kehitys ilmakehässä Maan olemassaolon aikana.
Hapen kiertokulku tarkoittaa hapen kiertoa eri prosesseissa maapallolla. Happi kiertää muiden muassa biosfäärin, ilmakehän, maaperän, vesistöjen ja kivikehän välillä.
Planeetan kaikesta hapesta noin 99,5 % on sitoutunut maankuoren mineraaleihin, noin 0,36 % hapesta on ilmakehässä ja 0,01 % biosfäärissä eli eliöissä.
Hapen vapautuminen

Keskeisin tapa, jolla happea vapautuu ilmakehään, on kasvien yhteyttäminen eli fotosynteesi. Siinä vesi ja hiilidioksidi reagoivat keskenään sitoen auringonsäteilyn energiaa ja synnyttäen sokeria ja happea. Osa veden ja hiilidioksidin happiatomeista sitoutuu muodostuviin orgaanisiin yhdisteisiin, mutta suurempi osa niistä vapautuu happikaasuna ilmakehään:
Tämä reaktio tuottaa suurimman osan Maan ilmakehän hapesta. Yhteyttävien eliöiden kehittyminen synnytti nykyisen hapekkaan ilmakehän, jossa happea on 20,94 %.
Happea vapautuu myös veden ja typpidioksidin hajotessa auringon säteilyn vaikutuksesta.
Hapen sitoutuminen

Happea sitoutuu muiden muassa eliöiden soluhengityksessä, jossa yhteyttäminen tapahtuu ikään kuin takaperin,  sekä myös palamisessa. Lisäksi happea sitoutuu mineraalien hapettumisessa. Monet mineraalit ovat oksideita eli hapen yhdisteitä. Esimerkiksi raudan ruostuessa rauta hapettuu rautaoksidiksi Fe2O3.
Huta Nowa (Świętokrzyskien voivodikunta)

| Huta Nowa Huta Nowa |
| --- | --- |
 fiHuta Nowa 
 50°50′35″N, 20°58′59″E 
Väestö
Väkiluku (2011):  1 081
Huta Nowa on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Bielinyn kunnan hallintokeskuksesta, Bielinyn kylästä. Huta Nowassa asui vuoden 2011 väestönlaskennan mukaan 1 081 asukasta.
Käännös suomeksi